**Nu mă opresc pe drumul vieții mele**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu mă opresc pe drumul vieții mele

...

Nu mă opresc pe drumul vieții mele,

Pentru că lacom, respir al tău parfum,

Te-am luat cu mine iubito, către stele

Umăr lângă umăr, avem același drum!

...

Iubirea noastră nu știe de odihnă,

Neobosită, pe amândoi ne poartă

Pe-același drum ce duce spre lumină

Să împărtășim aceeași soartă!

...

Nu ne oprim pe drumul vieții noastre,

Umăr lângă umăr, noi mergem înainte,

În urma noastră rămâne-vor cuvinte,

Lucind ca stelele din nopțile albastre!

...

Tot drumul nostru ce duce către stele

E presărat cu floare de salcâm,

Nu mă opresc pe drumul vieții mele,

Pentru că lacom, respir al tău parfum!